**15 февраль, 2022 нче ел**

**Герой-шагыйрь Муса Җәлилнең тууына 116 ел тулуга багышланган «Төп нөсхә көне» чарасының программасы**

**11.30** – Муса Җәлил һәйкәленә чәчәкләр салу (1 Май мәйданы)

**Тантаналы программа**

(Татарстан Республикасы Милли музее, Кремль ур., 2)

**12.00** – музыкаль номер. Виолончелист, Россия һәм Татарстан Композиторлар берлеге әгъзасы, М. Җәлил исемендәге Республика премиясе лауреаты (2021 ел), К. Тинчурин исемендәге Татар дәүләт драма һәм комедия театрының баш дирижеры Ильяс Камалов чыгышы.

**12.05** – Татарстан Республикасы мәдәният министры Ирада Әюпова, Татарстан Республикасы Милли музее генераль директоры вазыйфаларын башкаручы Алиса Вяткина, Татарстан Республикасы Язучылар берлеге рәисе Ркаил Зәйдуллин, Г.Кариев яшь тамашачылар театры директоры, Муса Җәлил исемендәге Республика премиясе лауреаты Луиза Янсуар сәламләве.

**12.15** – Муса Җәлилнең Моабит дәфтәрләре кулъязмасын чыгару. Бер минут тынлык.

Музыкаль номер. М. Җәлил исемендәге Республика премиясе лауреаты, Г. Камал исемендәге Татар академия театры оркестры артисты Динә Закирова чыгышы (скрипка).

**12.30** – Казан театр училищесы студентлары башкаруында Муса Җәлил шигырьләрен уку.

*Коронавирус йогышын булдырмау максатыннан ковидка каршы таләпләрне үтәвегез сорала!*